Leigubílaþjónustur á borð við Uber og Lyft njóta gríðarlegra vinsælda víða um heim . Ferðamátinn er þó ekki hættulaus en á árunum 2018 og 2019 voru sex þúsund kynferðisbrot tilkynnt til leigubílaþjónustunnar Uber . Bæði Uber og Lyft gefa út öryggisreglur sem viðskiptavinir þeirra ættu að lesa áður en þeir nýta sér þjónustuna . Það er þó ekki alltaf nóg og því tók New York Times saman nokkur ráð sem gott er að hafa í huga áður en samskonar leigubílaþjónusta er nýtt . Það eru ekki allri heiðarlegir í þessum heimi og því er betra að bíða annaðhvort inni á hóteli eða íbúð eftir bílnum . Ef það er ekki mögulegt bíddu þá á fjölförnum vel upplýstum stað . Ef þú bíður á gangstéttinni með símann í hendinni gætu þorparar boðið þér far og þóst vera bíllinn sem þú varst að bíða eftir . Staðfestu að þú sért að stíga upp í réttan bíl Í forritinu í símanum þínum sérðu nákvæmlega hvernig bíl þú ert að bíða eftir , bílnúmerið á bílnum og mynd af ökumanninum . Passaðu að allt þetta stemmi áður en þú sest upp í bílinn . Í stað þess að segja nafnið þitt þegar þú opnar bíldyrnar spurðu frekar hvern bílstjórinn er að sækja . Segðu vinum eða fjölskyldu hvert þú ert að fara Í bæði Uber - og Lyft-forritunum er hægt að deila upplýsingum um ferðina til vina sinna . Þar geturðu sent hvaðan þú ert að fara og hver áfangastaðurinn er auk upplýsinga um bílinn , bílnúmerið og ökumanninn . Einnig er mælt með því í upphafi ferðar að hringja símtal , eða þykjast að minnsta kosti hringja símtal þar sem þú segist vera kominn eftir til dæmis 20 mínútur . Sumir setja líka ferðina inn í Google Maps og fylgjast með hvort bílstjórinn sé ekki örugglega á réttri leið . Sittu aftur í , farþegamegin Besta sætið í bílnum er aftur í , farþegamegin . Þá geturðu fylgst vel með bílstjóranum og hvað hann er að gera . Settu spurningarmerki við það ef bílstjórinn biður þig um að sitja í einu sæti frekar en öðru . Ekki taka Uber eða Lyft drukkinn Þrátt fyrir að leigubílar séu frábær leið til að komast á milli staða þegar áfengi hefur verið haft um hönd er varhugavert að nota leigubílaþjónustu þegar maður er drukkinn eða undir áhrifum vímuefna . Þá er rökhugsunin ekki í sínu besta formi og þú gætir óvart farið upp í rangan bíl .